Diari Oficial de la Generalitat Valenciana


Sumari del DOGV 4492, del 05-05-2003 (2003/5112)

Informació pública del Pla Especial de Protecció, Conservació i Preservació del Castell de Dénia i el seu entorn.
-----------------------------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5112


Organisme emissor
:   Ajuntament de Dénia

Tipus de document
:   Anunci

Informació pública del Pla Especial de Protecció, Conservació i Preservació del Castell de Dénia i el seu entorn. [2003/Q5112]
  
En compliment d'allò que ha disposat el Ple de l'Ajuntament, en la sessió extraordinària i urgent feta el dia 15 d'abril de 2003, a reserva dels termes de l'aprovació de l'acta de conformitat amb el que disposa l'article 206 del Reglament d'Organització, Funcionament i Règim Jurídic de les Entitats Locals, va adoptar entre altres el següent acord i se'n procedix a la publicació:
  
Punt 2. Sotmetiment a informació pública del Pla Especial de Protecció de l'Entorn del Castell.
  
Dictamen de la Comissió Informativa de Planejament Estratègic i Gestió Urbanística, Urbanisme i Obres i Servicis.
  
Antecedents
  
1. Segons la Resolució de la Direcció General de Belles Arts i Béns Culturals del Ministeri d'Educació, Cultura i Esport, de data 28 de maig de 2001, el castell de Dénia va quedar inscrit en el Registre de Béns d'Interés Cultural de Patrimoni Històric Espanyol. Esta declaració, d'acord amb el que disposa l'article 34.2 i la disposició transitòria segona de la Llei 4/1998, d'11 de juliol, de la Generalitat Valenciana, establix l'obligació de redactar un pla especial de protecció d'este bé.
  
2. La Comissió de Govern de l'ajuntament, en data 5 de setembre de 2001, acorda contractar a Vicente Guallart Furió l'assistència dels treballs de redacció del Pla Especial de Protecció i Preservació de Dénia i del seu Entorn.
  
3. El Ple de l'Ajuntament, en la sessió ordinària feta en data 19 de desembre de 2001, a fi de redactar el Pla Especial de Protecció i Preservació de Dénia i del seu Entorn, va acordar suspendre les llicències d'edificació, demolició i usos contraris als establits en la nova ordenació en el següent àmbit:
  
Carrer de la Ronda de Muralles en la seua confluència amb la baixada de les escales del castell; fins al carrer de Fora Mur i al llarg de tota ella; pel carrer de la Mar fins al límit oest de la plaça de la Constitució; per l'edifici de l'ajuntament, excloent-hi els antics jutjats fins al carrer de l'Hospital; cap al carrer de l'Olivera en la seua trobada amb les escales del castell i pujant per elles; pel carrer de Sant Francesc fins al carrer del Salt; pel carrer del Salt fins al carrer del Guant i baixant per les escales del castell fins al carrer de la Ronda de Muralles.
  
4. Posteriorment, el Ple de l'Ajuntament, en la sessió ordinària feta en data 21 de febrer de 2002, va acordar modificar l'esmentat acord plenari, i va augmentar l'àmbit de suspensió de llicències incloent-hi l'àrea compresa entre els carrers de Mirarrosa, avinguda de Miguel Hernández, avinguda del Repartiment, Doctor Fleming, fins al carrer de Mirarrosa. Això a fi de poder preveure les mesures compensatòries, que la legislació exigix per a la instal·lació de determinats usos, segons voluntat municipal, en la denominada pedrera del castell, així com per l'informe del cap del Servici d'Arqueologia Municipal de Dénia, de data 23 de gener de 2002, en què sol·licita l'adopció de mesures de protecció de determinats vestigis arqueològics de l'antiga ciutat romana de Dianium, així com la modificació del Pla General a fi de classificar estos sòls com a zona dotacional verda d'ús públic i d'interés cultural.
  
5. Este acord va ser objecte de publicació en el Diari Oficial de la Generalitat Valenciana de 6 d'abril de 2002.
  
6. En data 27 de març de 2002, l'Ajuntament de Dénia, davant del Servici Territorial d'Urbanisme d'Alacant, va presentar un avanç del pla especial a efectes de concert previ, segons determina l'article 38, apartat primer, de la Llei 6/1994, de 15 de novembre, de la Generalitat Valenciana (en avant LRAU).
  
7. Este concert previ va ser objecte de Resolució del director general d'Urbanisme i Ordenació Territorial, de data 6 d'agost de 2002. En esta resolució es feia referència a la necessitat de completar la documentació remesa a fi de poder realitzar un pronunciament definitiu sobre el tràmit del concert previ.
  
En este tràmit de concert previ es van sol·licitar informes a la Direcció General de Patrimoni de la Conselleria de Cultura i Educació i a la Direcció General de Comerç de la Conselleria d'Innovació i Competitivitat.
  
8. Amb data 28 de març de 2003, registre d'entrada 4887, l'arquitecte Vicente Guallart Furió presenta el Pla Especial de Protecció, Conservació i Preservació del Castell de Dénia i del seu Entorn, projecte que consta de la següent documentació:
  
- Pla especial volum 1 i 2.
  
- Plànols.
  
- Estudi d'accessibilitat.
  
9. Segons l'informe tecnicojurídic, de data 4 d'abril de 2003, es proposa que el Ple de l'Ajuntament acorde la informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat, del Pla Especial de Protecció, Conservació i Preservació del Castell de Dénia i del seu Entorn.
  
10. El Ple de l'Ajuntament, en la sessió ordinària feta el 10 d'abril de 2003, va adoptar el següent acord:
  
«Sotmetiment a informació pública del Pla Especial del Castell de Dénia i del seu Entorn.
  
El Ple de l'Ajuntament, per unanimitat, acorda deixar el present assumpte sobre la taula i que es passara a un ple de la pròxima setmana, i que vinguera el document sense que aparega res del que fa referència a la pedrera del castell, i que quede clara una referència que ha de passar per l'Agència Local 21 €d'acord amb el que s'ha dit pels diversos grups».
  
11. Amb data 14 d'abril de 2003, registre d'entrada 6095, Vicente Guallart Furió presenta documents que modifiquen el Pla Especial de Protecció, Conservació i Preservació del Castell de Dénia i del seu Entorn.
  
Consideracions tecnicojurídiques
  
Primera. Del Pla Especial de Protecció, Conservació i Preservació del Castell de Dénia i del seu Entorn.
  
Fonamentació jurídica:
  
El present és un pla especial el fonament del qual, la protecció del castell de Dénia i del seu entorn, està contemplat en l'article 12.e de la Llei Reguladora de l'Activitat Urbanística, i 34.2 de la Llei de Patrimoni Cultural Valencià.
  
Atés que és un pla especial de conservació i preservació dels establits en l'article 86.2.a del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en avant RP). Atés que ha de complir el seu contingut el que contempla l'article 39 de la Llei de Patrimoni Cultural Valencià, en especial l'apartat tercer, com assenyala la Direcció General de Patrimoni Artístic de la Generalitat Valenciana en el seu informe de data 12 d'agost de 2002.
  
Article 86.2.a «Conservació i preservació: quan tinguen per objecte definir i protegir el paisatge i el medi natural o adoptar mesures per a la millor conservació dels immobles d'interés cultural o arquitectònic».
  
El seu contingut el definix l'article 91 en general i 87 en particular del RP.
  
Article 91:
  
«1. El contingut de la documentació dels plans especials tindrà el grau de precisió adequat als seus fins i s'haurà de redactar-se amb igual o major detall que el planejament que complementen o modifiquen.
  
2. Les determinacions a què es referix el número anterior es concretaran, amb caràcter general, en:
  
Part sense eficàcia normativa.
  
Document d'informació: este document haurà d'arreplegar els aspectes de l'instrument de planejament que puguen resultar afectats pel pla especial, tant a nivell gràfic com escrit.
  
Memòria, descriptiva i justificativa, i estudis complementaris.
  
B.1 Part amb eficàcia normativa.
  
Normes urbanístiques, que podran contindre:
  
- Normes de protecció.
  
- Normes mínimes a què hagen d'ajustar-se els projectes tècnics quan es tracte de desenvolupar obres d'infraestructura.
  
- Reglamentació de l'edificació: quan en el seu desenvolupament haja de construir-se edificis destinats a equipament públic o construccions vinculades a la infraestructura pública o al medi rural.
  
b) Catàleg, quan siga necessari.
  
c) Plànols d'ordenació a escala adequada».
  
Article 87: «Determinacions dels plans especials de conservació i preservació. Els plans especials de conservació i preservació podran:
  
a. Identificar els elements d'interés.
  
b. Adoptar mesures per a la seua conservació, estètica i funcionalitat.
  
c. Regular la composició i detall de construccions o jardins.
  
d. Establir mesures o normes d'ús que en fomenten la millor conservació, així com la utilització ordenada dels recursos naturals que garantisquen el seu desenvolupament sostingut i mantinguen els processos ecològics essencials.
  
e. Ordenar i preservar l'estructura històrica de la parcel·lació.
  
f. Disposar el que calga pel que fa al tractament i plantació d'espècies vegetals».
  
Article 39 de la Llei de Patrimoni Cultural Valencià:
  
1. Els plans especials de protecció dels immobles declarats d'interés cultural desenvoluparan les normes de protecció establides en la declaració, i regularan amb detall els requisits a què han de subjectar-se els actes d'edificació i ús del sòl i les activitats que afecten als immobles i al seu entorn de protecció. Este podrà ser delimitat pel propi pla especial quan no ho faça la declaració i es considere necessari per a l'adequada protecció i valoració de l'immoble.
  
2. Els plans especials de protecció dels conjunts històrics tindran en compte els següents criteris:
  
a) Es mantindrà l'estructura urbana i arquitectònica del conjunt i les característiques generals de l'ambient i de la silueta paisatgística. No es permetran modificacions d'alineacions, alteracions de l'edificabilitat, parcel·lacions ni agregacions d'immobles, llevat que contribuïsquen a la millor conservació general del conjunt.
  
b) Es garantirà l'edificació substitutòria en els derrocaments d'immobles, i es condicionarà la concessió de la llicència de derrocament a la obtenció prèvia de la d'edificació.
  
c) La concessió de llicències d'edificació o demolició, o l'execució d'estes obres quan no siga necessària la llicència municipal, requerirà la realització prèvia de les actuacions arqueològiques establides en l'article 62 d'esta llei.
  
d) Es determinaran les possibles zones de rehabilitació que permeten la recuperació de l'àrea residencial i de les activitats econòmiques compatibles amb els valors del conjunt.
  
e) El pla contindrà les determinacions relatives a la conservació de façanes i cobertes i dels elements més significatius de l'interior dels edificis, així com de les instal·lacions existents.
  
f) Tota nova instal·lació urbana elèctrica, telefònica o de qualsevol altra naturalesa haurà de canalitzar-se subterràniament, i queda expressament prohibit l'estesa de xarxes aèries o arrenglerades a les façanes. Les antenes de televisió i dispositius semblants se situaran en llocs en què no perjudiquen la imatge urbana o de part del conjunt.
  
g) S'establirà la normativa reguladora de la instal·lació de rètols anunciadors de servicis públics, de senyalització i comercials, que hauran d'harmonitzar amb l'entorn.
  
h) El pla especial establirà els criteris de protecció dels elements unitaris del conjunt que tinguen per si mateixos la condició de béns d'interés cultural i dels seus entorns, així com d'aquells altres que gaudisquen de la qualificació de Béns de Rellevància Local, a l'efecte de la qual inclourà un catàleg de béns i espais protegits amb el contingut i determinacions que en esta mateixa llei i en la legislació urbanística s'establixen.
  
3. En els plans especials de protecció dels entorns de monuments i jardins històrics es tindrà en compte el següent:
  
a) Es delimitarà amb precisió l'entorn de protecció, que estarà constituït pels immobles i espais públics que formen l'àmbit visual i ambiental immediat i aquells elements urbans o del paisatge sobre els quals qualsevol intervenció poguera afectar a la percepció del propi bé.
  
b) Cap intervenció podrà alterar el caràcter arquitectònic i paisatgístic de la zona ni pertorbar la contemplació del bé.
  
c) Podran expropiar-se i demolir-se els immobles que impedisquen o pertorben la contemplació dels monuments i jardins històrics, sempre que amb això no s'alteren substancialment les proporcions i característiques especials de l'entorn en què va ser concebut l'immoble o teixit urbà històric.
  
d) Es garantirà l'edificació substitutòria en els derrocaments d'immobles en els mateixos termes establits per als conjunts històrics.
  
4. Els llocs històrics i les zones arqueològiques i paleontològiques s'ordenaran així mateix mitjançant els seus corresponents plans especials de protecció, que compliran les exigències establides en esta llei.
  
Segons l'article 39.3 de la Llei de Patrimoni Cultural Valencià, «cap intervenció podrà alterar el caràcter arquitectònic i paisatgístic de la zona ni pertorbar la contemplació del bé». Correspondrà a la Conselleria de Cultura i Educació valorar si la proposta altera el caràcter paisatgístic de la zona.
  
Segona
  
La documentació presentada en data 14 d'abril de 2003, modifica respecte del pla especial presentat en data 28 de març de 2003, les següents pàgines corresponents a la memòria:
  
- Índex.
  
- Pàgines I.A.1\_02 i I.A.1\_03, «Declaració del BIC Castell de Dénia».
  
- Pàgines I.A.2\_02 i I.A.2\_03, «Marco normatiu».
  
- Pàgines I.A.3\_02 i I.A.3\_03, «Planejament vigent».
  
- Pàgina corresponent al pla C-22 del Pla General d'Ordenació Urbana de Dénia refós, reduït.
  
- Pàgines I.A.4\_02 i I.A.4\_03, «Concert previ».
  
- Pàgines I.A.5\_02, I.A.5\_03 i I.A.5\_04, «Objectius i criteris bàsics del pla especial».
  
- Pàgines I.B.1\_02, I.B.1\_03 i I.B.1\_04, «Delimitació dels àmbits del pla especial i zonificació».
  
- Pàgina corresponent al plànol N1 del pla especial, corresponent als «Àmbits del pla especial i zonificació», reduït.
  
- Quadre de zonificació del pla especial de Dénia. Superfícies.
  
- Des de la pàgina I.B.4\_23 a la I.B.4\_27, «Descripció dels àmbits interiors i exteriors del BIC: anàlisi descriptiva. Àmbit aE9. Pedrera del Castell».
  
- Des de la pàgina I.B.5\_02 a la I.B.5\_07, «Descripció i justificació de la proposta».
  
- Pàgina I.B.6\_02, «Justificació dels estàndards».
  
- Des de la pàgina II.A\_02 a la II.A\_21, «Normativa».
  
I els següents plànols:
  
- Plànol C-22 del Pla General d'Ordenació Urbana de Dénia, refós.
  
- Plànol N1 del pla especial, corresponent als «àmbits del pla especial i zonificació».
  
Les modificacions introduïdes en el document del pla especial són les següents:
  
- La qualificació del sòl de la pedrera es proposa com A-10 terciari dotacional (queda reflectit en els plànols N1 i en el refós del Pla General, i en la normativa).
  
- Els usos compatibles en este espai són els considerats de forma genèrica en el Reglament de Planejament de la Comunitat Valenciana per a l'ús dotacional, i en el Reglament de Zones d'Ordenació Urbanística de la Comunitat Valenciana, per a l'ús terciari (art. 20.2, p. II.A\_17).
  
- En els objectius del plànol es manifesta la voluntat que «la definició detallada dels usos terciaris i dotacionals es concreten a partir dels debats i les determinacions que s'establisquen en l'Agenda Local 21» (art. 4.2.f, p. II.A\_06).
  
Tercera. De la tramitació
  
3.1 Tramitació:
  
La tramitació del present pla especial es regirà pel que disposen els article 38 i següents de la LRAU i 158 i següents del RP, que és bàsicament la següent:
  
1. Informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió en la localitat. Durant esta, el projecte diligenciat del pla es trobarà dipositat, per a la consulta pública, a l'ajuntament.
  
2. Informes dels distints departaments i òrgans competents de les administracions exigits per la legislació reguladora de les seues respectives competències.
  
3. Aprovació provisional per part del Ple de l'Ajuntament, amb introducció de les rectificacions que estime oportunes.
  
4. Remissió a la conselleria competent en Urbanisme interessant la seua aprovació definitiva.
  
3.2 Concert previ:
  
Es fa constar que la Resolució del director general d'Urbanisme, de 6 d'agost de 2002, no es va aconseguir el concert previ amb la Conselleria d'Obres Públiques, Urbanisme i Transports, i es va fer saber en esta resolució la necessitat de completar la informació remesa.
  
D'acord amb el que disposa l'apartat 38.1 de la LRAU, el concert previ només s'entén preceptiu en el supòsit de plans generals, no obstant això l'esmentada resolució, en el seu antecedent primer, el qualifica de preceptiu, per la qual cosa es podria avançar en la seua resolució de manera prèvia a l'aprovació provisional, per part de l'ajuntament.
  
3.3 Informes sectorials:
  
De manera prèvia a l'aprovació provisional, s'hauran de demanar informes dels següents organismes sectorials:
  
- Direcció General de Patrimoni, de la Conselleria de Cultura i Educació.
  
- Direcció General de Comerç, de la Conselleria d'Innovació i Competitivitat.
  
Vistes les precedents consideracions tecnicojurídiques, s'emet la següent proposta de resolució:
  
Primer
  
Que s'acorde la informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat, del Pla Especial de Protecció, Conservació i Preservació del Castell de Dénia i Ordenació del seu Entorn.
  
És tot el que hem d'informar, no obstant això la corporació amb superior criteri resoldrà el que siga procedent.
  
Finalitzat el torn d'intervencions desenvolupat segons els termes que consta en l'acta corresponent, el Ple de l'Ajuntament, per majoria absoluta de 12 vots a favor provinents dels grups Partit Popular (6) i Bloc Nacionalista Valencià (6) contra 9 vots en contra emanats dels grups Gent de Dénia (5) i Grup Socialista Municipal PSPV-PSOE, acorda aprovar el present dictamen.
  
Contra el present acord, que posa fi a la via administrativa, s'hi pot interposar, potestativament, recurs de reposició, davant del mateix òrgan que l'ha dictat, en el termini d'un mes a comptar des del sendemà de la data de la publicació; o ben interposar directament un recurs contenciós administratiu davant del Jutjat del Contenciós Administratiu d'Alacant / Tribunal Superior de Justícia de la Comunitat Valenciana, en el termini de dos mesos, comptats a partir de la data de notificació de la present resolució; sense perjuí que puga exercitar, si és procedent, qualsevol altre recurs que estime convenient.
  
De conformitat amb el que establixen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa, l'òrgan jurisdiccional competent davant del qual s'hi pot interposar un recurs contenciós administratiu serà:
  
- El Jutjat Contenciós Administratiu d'Alacant quan es tracte d'estes matèries:
  
a) Qüestions de personal, llevat que es referisquen al naixement o extinció de la relació de servici dels funcionaris públics de carrera.
  
b) Gestió, inspecció i recaptació dels tributs i la resta d'ingressos de dret públic regulats en la legislació d'hisendes locals.
  
c) Llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura.
  
d) Declaració de ruïna i órdens d'execució d'obres de conservació, reforma i rehabilitació d'immobles, i
  
e) Sancions administratives, qualsevol que siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana en tots altres casos.